Document ID: 31989R3209

31989R3209
L 312/5
SLUŽBENI LIST EUROPSKE UNIJE
23.10.1989.
UREDBA VIJEĆA (EEZ) br. 3209/89
od 23. listopada 1989.
o izmjeni Uredbe (EEZ) br. 234/79 o postupku za prilagodbu nomenklature Zajedničke carinske tarife korištene za poljoprivredne proizvode
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice i posebno njegov članak 43.,
uzimajući u obzir Uredbu Vijeća (EEZ) br. 827/68 od 28. lipnja 1968. o zajedničkom uređenju tržišta određenih proizvoda iz Priloga II. Ugovoru (1), kako je zadnje izmijenjena Uredbom (EEZ) br. 3911/87 (2), a posebno njezin članak 6.,
uzimajući u obzir prijedlog Komisije (3),
uzimajući u obzir mišljenje Europskog parlamenta (4),
budući da kombinirana nomenklatura roba uvedenih Uredbom (EEZ) br. 2658/87 (5), kako je zadnje izmijenjena Uredbom (EEZ) br. 2886/89 (6), sada udovoljava zahtjevima i Zajedničke carinske tarife i nomenklature statistike vanjske trgovine;
budući da članak 9. Uredbe (EEZ) br. 2658/87 čini suvišnim odredbe članka 2. stavka 1. Uredbe (EEZ) br. 234/79 (7);
budući da članak 12. Uredbe (EEZ) br. 2658/87 predviđa da Komisija svake godine ažurira kombiniranu nomenklaturu; budući da je potrebno uvesti odredbu, posebno slijedom takvog ažuriranja, prema kojoj Komisija usklađuje odgovarajuće nazive i oznake u Uredbama Vijeća te je, u skladu s tim, potrebno prilagoditi članak 2. stavak 2. Uredbe (EEZ) br. 234/79,
DONIJELO JE OVU UREDBU:
Članak 1.
Članak 2. Uredbe (EEZ) br. 234/79 zamjenjuje se sljedećim:
„Članak 2.
1. Naziv proizvoda i upućivanje na tarifne brojeve i podbrojeve kombinirane nomenklature u uredbama Vijeća moguće je prilagoditi u skladu s postupkom utvrđenim u članku 38. Uredbe br. 136/66/EEZ i odgovarajućim člancima ostalih uredbi o zajedničkom uređenju tržišta ako su takva usklađivanja nastala zbog izmjena u kombiniranoj nomenklaturi.
2. Za potrebe ove Uredbe, Odbor osnovan člankom 37. Uredbe br. 136/66/EEZ ovime se proglašava nadležnim u odnosu na proizvode obuhvaćene Uredbom (EEZ) br. 827/68.”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. listopada 1989.

Labels: 3
6